Bonnie S. McDougall

Bonnie S. McDougall (født 12. mars 1941 i Sydney i Australia) er en australsk sinolog og oversetter. Hun er forskningsprofessor ved Institutt for oversettelse og professor ved Forskningssenteret for oversettelse ved Chinese University of Hong Kong.

Bonnie McDougall studerte kinesisk ved Pekinguniversitetet 1958 til 1959 og så ved University of Sydney 1961-1970. Hun har undervist ved University of Sydney, Harvard University og Universitetet i Oslo, og fra 1990 til 2005 var hun professor i kinesisk ved University of Edinburgh, hvor hun 2006 ble professor emerita.

Hun virket som oversetter og redaktør ved Foreign Languages Press i Beijing fra 1980 til 1983.

Hennes tyngdepunkter innen sinologi er oversettelse, litterær dissens, Privacy-litteratur, kvinnelitteratur og Hongkong-litteratur. 

 Bibliografi i utvalg 
 The Introduction of Western Literary Theories into China, 1919-1925, Tokyo, 1971
 Popular Chinese Literature and Performing Arts in the People's Republic of China, 1949-1979, Berkeley, 1984
 The Literature of China in the Twentieth Century (med Kam Louie), New York, 1997        
 Chinese Concepts of Privacy (red., sammen Anders Hansson), Leiden, 2002
 Love-letters and Privacy in Modern China: The Intimate Lives of Lu Xun and Xu Guangping, Oxford, 2002
 Fictional Authors, Imaginary Audiences: Modern Chinese Literature in the Twentieth Century, Hongkong, 2003

 Referanser 

Kategori:Personer fra Sydney
Kategori:Australske forfattere
Kategori:Australske sinologer
Kategori:Australske professorer
Kategori:Oversettere